-КРИТЕРИЈУМИ ОЦЕЊИВАЊА-

СТРУЧНО ВЕЋЕ НАСТАВНИКА ПРАКТИЧНЕ НАСТАВЕ

Стручно веће наставника практичне наставе је усагласило и донело следеће критеријуме оцењивања ученика на практичној настави који су у складу са правилником о оцењивању уч еника Техничке школе из Ужица .

Праћење развоја, напредовања и остварености постигнућа ученика у току школске године обавља се формативним и сумативним оцењивањем који су у складу са годишњим плановима наставника и плановима наставе и учења . Оцењивање ученика је јавно и свака оцена мора бити одмах образложена. Оцена треба да буде поуздана мера напредовања ученика у савладавању плана и програма наставе и учења (наставног плана и програма), али и подстицај за однос према предмету. Ученик се оцењује најмање три пута у полугодишту. Изузетно, уколико је недељни фонд обавезног предмета или изборног програма један час, ученик се оцењује најмање два пута у полугодишту. Оцена је јавна и саопштава се ученику одмах по спроведеном поступку оцењивања, са образложењем.

1.Оцењивање успеха ученика из **Наставног предмета**

Оцењивање је сталан образовно-васпитни поступак који има више функција. Оцена треба :

-да буде објективна и поуздана мера напредовања ученика у савладавању наставног плана и програма

-да ученика обавештава редовно о постигнућу

-да подстиче на активан однос према настави

-да ученика оспособљава за објективну процену сопствених и постигнућа других ученика

-да је показатељ ефикасности рада наставника и школе 2.Оценом из **Наставног предмета** се изражава:

-оствареност циљева, достизање исхода и степена развијености компетенција у току савладавања програма предмета

-ангажовања ученика у настави

-напредовања у односу на претходни период

-препорука за даље напредовање ученика

# Праћење, вредновање и оцењивање остварености исхода за наставу и учења за стручне предмете који се реализују кроз практичну наставу и вежбе ће се вршити на основу:

* **усмене провере знања,**

# остварености исхода,

* **тестова знања,**

# активности ученика на часу,

* **тестова практичних вештина – практичан рад, вежба ученика,**

# праћење индивидуалних или групних пројеката,

* **дневника рада.**

# Минималан број сумативних оцена по полугодишту је 3

**Формативно оцењивање** је редовно проверавање постигнућа ученика у току савладавања школског програма и садржи повратну информацију и препоруке за даље напредовање и

евидентира се у педагошкој документацији наставника и Е дневнику.

**Ангажовање ученика** обухвата: активно учествовање у настави, одговоран однос према постављеним задацима, сарадњу са другима и показано интересовање и спремност за учење и напредовање.

**Напредовање у односу на претходни период** исказује се оценом, чиме се уважава остварена разлика у достизању критеријума постигнућа.

**Препорука за даље напредовање** ученика јасно указује ученику на то шта треба да побољша у наредном периоду и саставни је део повратне информације уз оцену.

**Бројчане оцене су**: одличан (5), врло добар (4), добар (3), довољан (2) и недовољан (1).

Ученику се не може умањити оцена из предмета због односа ученика према ваннаставним активностима или непримереног понашања у школи.

# КРИТЕРИЈУМИ ЗА ОЦЕНЕ:

**Оцену одличан (5)** добија ученик који је у стању да:

1. самостално извршава сложене радне задатке поштујући стандардизовану процедуру, захтеве безбедности и очувања околине, показује иницијативу и прилагођава извођење, начин рада и средства новим ситуацијама;
2. решава проблеме који имају и више решења, вреднује и образлаже решења и примењене поступке;
3. изражава се на различите начине (усмено, писано, графички, практично, ликовно и др.), укључујући и коришћење информационих технологија и прилагођава комуникацију и начин презентације различитим контекстима
4. влада моторичким вештинама које захтевају сложеније склопове покрета, брзину и висок степен координације; влада моторичким вештинама тако што комбинује, реорганизује склопове покрета и прилагођава их специфичним захтевима и ситуацијама тако да дела ефикасно;
5. доприноси групном раду продукцијом идеја, иницира и организује поделу улога и задатака; уважава мишљења других чланова групе и помаже им у реализацији њихових задатака, посебно у ситуацији „застоја” у групном раду; фокусиран је на заједнички циљ групног рада и преузима одговорност за реализацију продуката у задатом временском оквиру;
6. континуирано показује заинтересованост и одговорност према сопственом процесу учења, уважава препоруке за напредовање и реализује их.

**Оцену врло добар (4**) добија ученик који је у стању да:

1. самостално извршава сложене радне задатке према стандардизованој процедури, бира прибор и алате у складу са задатком и захтевима безбедности и очувања здравља и околине;
2. изражава се на различите начине (усмено, писано, графички, практично, ликовно и др.), укључујући и коришћење информационих технологија и прилагођава комуникацију задатим контекстима;
3. влада моторичким вештинама које захтевају сложеније склопове покрета, брзину и висок степен координације;
4. заузима ставове на основу сопствених тумачења и аргумената;
5. планира динамику рада, организује активности у групи, реализује сопствене задатке имајући на уму планиране заједничке продукте групног рада
6. континуирано показује заинтересованост за сопствени процес учења, уважава препоруке за напредовање и углавном их реализује.

**Оцену добар (3)** добија ученик који је у стању да:

1. самостално извршава рутинске радне задатке према стандардизованој процедури, користећи прибор и алате у складу са захтевима безбедности и очувања здравља и околине;
2. извршава додељене задатке у складу с циљевима, очекиваним продуктима и планираном динамиком рада у групи; уважава чланове тима и различитост идеја
3. уме јасно да искаже одређени садржај у складу са захтевом и на одговарајући начин (усмено, писмено, графички, практично, ликовно и др.), укључујући коришћење информационих технологија;
4. изводи основне моторичке вештинама угледајући се на модел (уз демонстрацију);
5. показује заинтересованост за сопствени процес учења, уважава препоруке за напредовање и делимично их реализује

**Оцену довољан (2)** добија ученик који је у стању да:

1. уме јасно да искаже појединости у оквиру одређеног садржаја, држећи се основног захтева и на одговарајући начин (усмено, писмено, графички, практично, ликовно и др.), укључујући и

коришћење информационих технологија;

1. влада основним моторичким вештинама и реализује их уз подршку наставника;
2. уз инструкције извршава рутинске радне задатке према стандардизованој процедури, користећи прибор и алате у складу са захтевима безбедности и очувања здравља и околине;
3. повремено показује заинтересованост за сопствени процес учења, а препоруке за напредовање реализује уз стално праћење.

**Оцену недовољан (1)** добија ученик који не испуњава критеријуме за оцену довољан (2) и не показује заинтересованост за сопствени процес учења, нити напредак.